Fra 1963 opholdt Gudrun Poulsen sig en stor del af året på [[Møn]]. Her deltog hun i kunstnermiljøet, som omfattede blandt andre maleren [[Anne Marie Telmányi]], komponisten Ove Scavenius og filmskuespilleren [[Asta Nielsen]].<ref name="autogeneret1">Dansk Kvindebiografisk Leksikon på KVINFO</ref> 1967 malede hun billedet "Vintersol i stalden", hvor køerne ligger og står forrest i billedet som tunge og mørke rektangler i billedet, foran den nedgående lysende orange sol i baggrunden.<ref>Maleriet er gengivet i ''"Corner Classic. Figurer i et landskab",'' s. 188. Udgivet 2006 i forb. m. udstillingen på Sophienholm og Johannes Larsen Museet, red. Kjeld Heltoft og Benedicte Bojesen. {{ISBN|978 87 92079 00 8}}</ref> Omkring 1976 beskæftigede hun sig i stadig højere grad med religiøse motiver. Dyrene indgik i bibelske scenerier, både i oliemalerier, grafiske værker og i kirkeudsmykningerne. Her indgik hun i et kunstnerisk samarbejde med billedkunstnerne Pernille Ponsaing (Kvols Kirke og [[Feldborg Kirke]] samt Hellerup Sognegård) og Charlotte Schrøder ([[Hellerup Kirke (Gentofte Kommune)|Hellerup Kirke]]).<ref name="autogeneret1" /> Gudrun Poulsen tegnede kartonerne til vævningerne, som udførtes af de to professionelle vævere og billedkunstnere.
Personbillede_savnes Kunst Maleri